Vjatka

Vjatka er også det tidligere navnet på byen Kirov i Kirov oblast.

Vjatka (russisk: Вя́тка, tatar: Noqrat, mari: Виче) er ei elv i Kirov oblast og Republikken Tatarstan i Russland. Den er en av Kamas høyre sideelver. Vjatka er 1 314 km lang, og har et nedslagsfelt på 129 000 km².

Vjatka begynner i de nordligste delene av Udmurtia. Den fryser over tidlig i november og blir under isen til siste halvdel av april. De viktigste sideelvene er Kobra, Letka, Velikaja, Moloma, Pizjma, Tsjeptsa, Bystritsa, Voja og Kilmez. Vjatka er rik på fisk: brasme, mort, suter, gjedde, abbor, gjørs, etc.

Vjatka er farbar for skip fra munningen til byen Kirov, en strekning på 700 km. Viktigste havner: Kirov, Kotelnitsj, Sovetsk og Vjatskije Poljany.

 Referanser 

 Eksterne lenker 


Kategori:Elver i Tatarstan
Kategori:Elver i Udmurtia
Kategori:Elver i Kirov oblast
Kategori:Kamas vassdragsområde